Դորոթի Մելոուն

**Դորոթի Մելոուն**  (, ), ամերիկացի դերասանուհի, 1957 թվականին դարձել է «Օսկար» մրցանակի դափնեկիր։

## Կենսագրություն
Դորոթի Էլոիզ Մելոունը () ծնվել է 1925 թվականի հունվարի 30-ին Չիկագոյում։ Նրա ծնվելուց հետո ընտանիքը տեղափոխվել է Դալլաս, որտեղ երիտասարդ Դորոտին սկսել է նկարահանվել որպես մոդել և մասնակցել դպրոցական թատերական բեմադրություններին։ Հարավային մեթոդիստական համալսարանում սովորելիս նրան նկատել է «ՌԿՕ» գործակալը և շուտով նա պայմանագիր է կնքել այդ կինոընկերության հետ։ 1942-ին կայացել է նրա կինոդեբյուտը։

Իր կարիերայի վաղ փուլում Դորոթի Մելոունը հիմնականում նկարահանվել է Բ-կարգի ֆիլմերում, որոնցից շատերը վեստերններ էին։ 1940-1950 թվականներին նրա ամենահայտնի դերերը դարձել են 1946թ.-ի գրախանութի տիրուհին «Մեծ երազանք» ֆիլմում, ինչպես նաև Էբիգեյլը «Նկարիչները և մոդելները» կինոնկարում (1955)։ 1953 թվականին նա նկարահանվել է «Օրենք և կարգ» ֆիլմում, որտեղ նրա գործընկերը դարձել է հայտնի դերասան, իսկ ապագայում ԱՄՆ-ի 40-րդ նախագահ Ռոնալդ Ռեյգանը։

1957 թվականին դերասանուհին Օսկար է ստացել «Քամու վրա գրված բառեր» ֆիլմում՝ երկրորդ պլանի դերի համար։ Դրանից հետո նա դեպի իրեն է գրավել ռեժիսորների ուշադրությունը, և հետագա տարիներին նրան հրավիրել են նկարահանումների այնպիսի կինոնկարներում, ինչպիսիք են «Հազար երեսով մարդը» (1957), «Արատավոր հրեշտակները» (1958), «Շերիֆը» (1959) և «Վերջին ճանապարհորդությունը»։

1950-ականների վերջից Դորոթի Մելոունը սկսել է նկարահանվել հեռուստատեսությունում։ 1964-1969 թվականներին նա կատարել է Կոնստանս Մաքքինզիի դերը «Փեյթոն Փլեյս» հեռուստասերիալում։ Նրա վերջին դերը կինոյում դարձել է Հեյզլ Դոբկինսը «Հիմնական բնազդը» ֆիլմում 1992 թվականին։ ԱՄՆ կինոարտադրության մեջ ունեցած ավանդի համար դերասանուհին արժանացել է աստղի Հոլիվուդի Փառքի ծառուղում՝ Վայն-սթրիթ 1718-ում։
մինի|288x288փքս|«Քամու վրա գրված բառեր» ֆիլմում
Դորոթի Մելոունը երեք անգամ ամուսնացել է և ամուսնալուծվել։ Առաջին ամուսնուց՝ ֆրանսիացի դերասան Ժակ Բերժերակից, լույս աշխարհ է բերել Միմի և Դայան դուստրերին։ Դերասանուհին մահացել է Դալլասի կլինիկաներից մեկում 2018 թվականի հունվարի 19-ին՝ 93 տարեկանում։ Մահվան պահին Մելոունը Հոլիվուդի ոսկեդարի վերջին աստղերից մեկն էր։

## Ընտրված ֆիլմագրություն
* Հիմնական բնազդ (1992) — *Հեյզլ Դոբինս*
* Արարած (1983) — *Մարջ Սմիթ*
* Ձմեռային սպանություն (1979) — *Էմմա Կեգան*
* Ճակատագիր-որսորդ (1964) — *Լիզա Բոնդ*
* Վերջին ճանապարհորդությունը (1960) — *Լորի Հենդերսոն*
* Շերիֆը (1959) — *Լիլի Դոլլար*
* Արատավոր հրեշտակներ(1958) — *Լավերն Շումանն*
* Հազար երեսով մարդը (1957) — *Կլեվա*
* Քամու վրա գրված բառեր (1956) — *Մերիլի*
* Արևմուտքի հինգ հրացան (1955) — *Շելի*
* Նկարիչները և մոդելները (1955) — *Էբիգեյլ*
* Սա երիտասարդ սիրտ է (1954) — *Ֆրեն*
* Սողանցք (1954) — *Ռուտի Դոնովան*
* Հեշտ արդյունահանում (1954) — *էնն Ստյուարտ*
* Անձնական դժոխք 36 (1954) — *Ֆրենսի Ֆարնեմ*
* Կարգ ու կանոն (1953) — *Ջիննի*
* Վախեցած է մահվան (1953) — *Ռոզի*
* Դատապարտված (1950) — *Քեի Նոուլենդ*
* Վախեցած մարդասպանը Նյու Յորքում (1950) — *Էլիս Լոուրի*
* Խորը քուն (1946) —  *Գրախանութի տիրուհին*

## Մրցանակներ
* 1957 — Օսկար երկրորդ պլանի լավագույն դերասանուհու համար («Քամու վրա գրված բառեր»)

## Գրականություն
* 

## Պատկերներ

Պատկեր:Jacques Bergerac with Dorothy Malone, 1960.jpg| 1960 թ. լուսանկար
Պատկեր:Dorothy Malone Peyton Place 1964.JPG|1964 թ.
Պատկեր:Dorothy Malone - Peyton Place.jpg|
Պատկեր:Dorothy Malone (1963).jpg| 
Պատկեր:Dorothy Malone Peyton Place 1965.JPG|1965 թ.
Պատկեր:The Tarnished Angels (1958) trailer 2.jpg|«Արատավոր հրեշտակներ» ֆիլմում


## Ծանոթագրություններ


Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի կանայք
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Հոլիվուդյան փառքի ծառուղի
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի երկարակյացներ